**PROIECT DE HOTĂRÂRE**

**Privind plata comisionului aferent plăților electronice a taxelor si impozitelor locale**

Având în vedere Raportul Nr. 9319 din data din 02 mai 2017 a șefului de birou Taxe și impozite persoane fizice, ec. Alexandru Pop, prin care se propune aprobarea **comisionului aferent plăților electronice a taxelor si impozitelor locale;**

În conformitate cu prevederile ‘art.3’, ‘art.10’, alin. (2) din Hotărârea Guvernului Nr. 1070/2013 privind aprobarea realizării Sistemului național electronic de plată online a taxelor și impozitelor,

Ținând cont de prevederile art.36 alin.2 lit. b și ale art. 45 alin.2 lit. c din Legea nr.215/2001privind administrația publică locală, republicată.

**H O T Ă R Ă Ș T E :**

**Art. 1** Se aprobă plata online a taxelor și impozitelor locale, utilizând cardul bancar în sistemul național electronic de plăți.

**Art. 2** Comisionul perceput de instituția de credit, care nu va depăși 2% din valoarea tranzacției, dar nu mai mult de 30lei/tranzacție, aferent efectuării plății electronice, va fi suportat de către beneficiarul plății, respectiv Municipiul Dej.

**Art.3** Cu data adoptării prezentei își încetează aplicabilitatea HCL nr.87 din 22 decembrie 2011.

**Art.4** În vederea ducerii la îndeplinire prin grija Secretarului Municipiului Dej, prezenta hotărâre va fi comunicată Biroului de taxe si impozite persoane juridice.

I N I T I A T O R SECRETAR

ing. MORAR COSTAN jr. CRISTINA POP